Braai die uie en salami saam in ’n pan. Maak ’n basiese witsous met botter, meel en melk. Voeg die cheddarkaas en die aartappelgebakpoeier by. Plaas die aartappels, dan die uie en salami en kaassous in lae tot die bestanddele opraak. Rasper kaas bo-oor en bak oor die kole.
Gooi die roketblare in ’n slaaibak. Sny die aarbeie in die helfte en voeg by. Sny die feta in blokkies en pak bo-op. Gooi balsemieke reduksie en gemaalde swartpeper oor.
Dreineer die beet en plaas in ’n jellievorm. Maak die jellie aan volgens die boks se instruksies en gooi oor die beet. Plaas in die yskas tot gestol.
Room die botter en die suiker saam. Voeg die eier by en sif die meel en bakpoeier by. Meng die koeksoda saam met die melk en voeg by die mengsel. Gooi in potjie wat met botter gesmeer is. Bak oor die kole tot gaar.
Braai die boud stadig vir ongeveer ’n uur en half oor matige kole. Die vleistemperatuur moet sowat 70 °C wees.
Rooster die botterskorsiestukke, patat, rooi-uie, murgpampoentjie en aartappel met olyfolie en gemengde kruie in ’n platboomswartpot met die deksel op oor die kole tot sag maar nie pap nie.
Marineer die steak in rooiwyn en knoffel vir drie tot vyf dae in die yskas. Draai daagliks om. Seël die vleis aan albei kante op ’n rooster oor baie warm kole. Verminder die kole of plaas die rooster hoër en braai vir 40 minute of tot verlangde graad van gaarheid. Sny in dun skyfies voor opdiening.
Wenk: Die resep werk beter buite op die vuur as binne die huis, aangesien die aartappels die olie laat spat.